REPUBLIKA HRVATSKA

DUBROVAČKO-NERETVANSKA ŽUPANIJA

GRAD DUBROVNIK

OŠ MARINA DRŽIĆA

VOLANTINA 6

20000 DUBROVNIK

Broj RKDP׃ 11935 Razina׃ 31

Matični broj׃ 03303608 Šifra djelatnosti׃ 8520

OIB škole׃ 77392284322 Razdjel׃ 000

Dubrovnik, 14.12.2021.

OBRAZLOŽENJE FINANCIJSKOG PLANA ZA 2020. GODINU

1. **Sažetak djelokruga rada proračunskog korisnika**

Osnovna škola Marina Držića obavlja djelatnost odgoja i obrazovanja sukladno Zakonu o odgoju i obrazovanju u osnovnoj i srednjoj školi i Statutu OŠ Marina Držića. U školi se izvodi redovna, izborna, dodatna nastava te izvannastavne aktivnosti sukladno nastavnom planu i programu, Godišnjem planu i programu rada škole te Školskom kurikulumu. Školu pohađa 578 učenika raspoređenih u 36 odjela – skupine i to kako slijedi: Školu s redovnim programom od 1. do 4. Razreda pohađa 249 učenika, a raspoređeni su u 12 razrednih odjela.

Broj učenika od 5. do 8. razreda je 292, a raspoređeni su u 13 razrednih odjela. Škola s posebnim programom broji 37 učenika koji su raspoređeni u 11 odgojnih skupina. U sastavu škole s posebnim programom djeluje i vrtić koji je, u dvije posebne odgojno-obrazovne skupine, školsku godinu započeo sa šestero, a tijekom godine uključeno ih je još dvoje. Djelatnost dječjeg vrtića je njega, odgoj, obrazovanje i zaštita djece predškolske dobi od navršene 4. godine života do polaska u osnovnu školu.

Nastava u školi je organizirana u jednoj smjeni u petodnevnom radnom tjednu.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo kroz:

- stalno usavršavanje nastavnika (seminari, stručni skupovi, aktivi) i podizanje nastavnog

standarda na višu razinu;

- poticanje učenika na izražavanje kreativnosti, talenata i sposobnosti kroz uključivanje u

slobodne aktivnosti, natjecanja te druge školske projekte, priredbe i manifestacije;

- organiziranje zajedničkih aktivnosti i učenika i učitelja tijekom izvannastavnih aktivnosti

druženja kroz kolektivno upoznavanje kulturne i duhovne baštine;

* ostvarivanje potpune prostorne i infrastrukturne funkcionalnosti i udobnosti kao i energetske učinkovitosti školske zgrade kako bi se postigao zadovoljavajući standard.
* ostvarivanje funkcionalnosti i udobnosti školskog dvorišta kao sigurnog mjesta za igru i odmor tijekom cijele godine.

1. **Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi (NN br. 87/08, 86/09., 92/10., 90/11., 16/12, 86/12, 126/12, 94/13, 152/14, 07/17, 68/18, 98/19,)
* Zakon o ustanovama (NN br. 76/93., 29/97., 47/99., 35/08, 127/19.)
* Zakon o proračunu (NN br. 87/08, 136/12, 15/15).Pravilnik o proračunskim klasifikacijama (NN br. 26/10, 120/13, 1/20) i Pravilnik o proračunskom računovodstvu i računskom planu (NN br. 124/14, 115/15, 87/16, 3/18, 126/19).
* Upute za izradu proračuna lokalne (regionalne) samouprave za razdoblje 2020.-2022.
* Godišnji plan i program rada škole za školsku godinu 2020./2022.
* Kurikulum škole za školsku godinu 2020./2022
* Zakon o radu (NN br. 93/14 i 127/17.)
* Zakon o plaćama u javnim službama (NN br. 27/01., NN br.39/09.)
* Uredba o nazivima radnih mjesta i koeficijentima složenosti poslova u javnim službama ( NN br. 25/13. do 57/18.)
* Kolektivni ugovor za zaposlenike u osnovnoškolskim ustanovama ( NN br. 51/18.)
* Zakon o javnoj nabavi ( NN 120/16.)
* Obavijest o odobrenim sredstvima ( limiti ) u proračunu Grada Dubrovnika, Upravni odjel za obrazovanje, šport, socijalnu skrb i civilno društvo za 2020. godinu.

1. **Usklađenost ciljeva, strategije i programa s dokumentima dugoročnog razvoja**

Školske ustanove planiraju strategiju razvoja škole donoseći godišnji plan i program rada (GPP i školski kurikulum) prema planu i programu koje je donijelo Ministarstvo znanosti, obrazovanja i športa. Vertikala usklađivanja ciljeva i programa MZOŠ-a i jedinice lokalne (regionalne) samouprave – školske ustanove još nije provedena.

Također, planovi se donose za školsku, a ne za fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Osnovna škola Marina Držića je proračunski korisnik jedinica lokalne i područne

samouprave u okviru funkcije obrazovanja. Od 2001. godine decentralizacijom je preuzeta obveza financiranja dijela javnih potreba u školstvu od istih. MZO financira

rashode za zaposlene kao i prehranu, prijevoz i didaktiku djece škole s posebnim

programom, a iz Proračuna Grada Dubrovnika osiguravaju se sredstva za materijalne

i financijske rashode, rashode za nabavu proizvedene dugotrajne imovine, rashode za

dodatna ulaganja na nefinancijskoj imovini kao i projekti koje Grad Dubrovnik financira u sklopu decentraliziranih funkcija iznad minimalnog financijskog standarda.

Financijskim planom kao aktom korisnika proračuna utvrđuju se njegovi prihodi i primici te rashodi i izdaci za planirano razdoblje. Za odgojno obrazovnu ustanovu kao korisnika proračuna planiranje je uređeno odredbama Zakona o proračunu.

Financijski plan za 2020. godinu izrađen je na osnovu Odluke o kriterijima i mjerilima

koje donosi Vlada Republike Hrvatske, a odnosi se na utvrđivanje bilančnih prava za

financiranje minimalnog financijskog standarda javnih potreba osnovnog školstva na temelju kojih Grad Dubrovnik izrađuje vlastite kriterije za financiranje i to na osnovu broja učenika

( 543 učenika redovne i 37 učenika škole s posebnim programom) i broja razrednih odjela ( 25 odjela redovne i 10 odjela / odgojnih grupa škole s posebnim potrebama).

Planirano je da će se iz državnog proračuna u 2020. godini ostvariti 9.567.800 kn prihoda, a iz kojih je predviđeno financiranje׃

* rashoda za zaposlene u iznosu od 9.159.800
* za prehranu djece s posebnim potrebama predviđeno je 52.000
* za didaktiku 18.000,00
* za troškove benzina školskog kombija te troškove individualnog prijevoza djece kn 105.000
* za prijevoz zaposlenika kn 195.000
* za rad stručnih aktiva ( 3 aktiva) kn 6.000
* ostali nespomenuti rashodi poslovanja 27.000
* sredstva za kupnju školske lektire 5.000

Prihodima iz proračuna grada predviđeno je financiranje׃

* materijalnih rashoda kn 2.408.700
* rashodi za nabavu nefinancijske imovine 150.500 kn

Tako su za 2020. godinu predviđena sredstva za materijalne i financijske rashode – minimalni standard od kn 917.000.

Planom za 2020. godinu predviđeno je da će Grad Dubrovnik u sklopu funkcija koje se financiraju iznad minimalnog standarda financirati sljedeće projekte:

* Projekt produženi boravak koji je neobvezni oblik neposredno odgojno obrazovnog rada, a provodi se izvan redovne nastave i ima svoje pedagoške, odgojne i socijalne vrijednosti. Grad Dubrovnik osigurava plaću i druga materijalna prava za 4 učiteljice i pomoćnu kuharicu. Planirana sredstva za 2020 godinu za tu namjenu su 603.500 kn. Uključeno je 40 učenika prvog razreda i 38 učenika drugog razreda.

Očekivani rezultati programa – racionalno korištenje slobodnog vremena, smanjenje

i kontrola negativnih društvenih utjecaja, socijalizacija, planiranje rada, samostal

nost. Plan i program projekta u cijelosti je ispunjen za prošlu školsku godinu i stalno

se povećava interes učenika i roditelja za ovaj program.

* Projekt dnevni boravak škole s posebnim programom – učenici s posebnim potrebama uz svu stručnu pomoć defektologa trebaju i pomoć medicinske sestre i fizioterapeuta i pedagoškog voditelja u razvijanju higijenskih navika, pomoć pri hranjenju, odijevanju, pomoć u svladavanju najjednostavnijih prepreka. Grad osigurava sredstva za plaće i druga materijalna prava koja su za 2020. planirana u iznosu od 519.000 kuna. Također se pod ovim projektom planiraju i sredstva koje škola preko Grada dobiva od MZO-a za sufinanciranje programa javnih potreba u predškolskom odgoju i obrazovanju ( literatura, ostali materijal, i oprema). Planirana sredstva za 2020..godinu su 30.000,00 kuna.

Očekivani rezultati programa – racionalno korištenje slobodnog vremena, smanjenje

i kontrola negativnih društvenih utjecaja, socijalizacija, planiranje rada, samostal

nost. Plan i program projekta u cijelosti je ispunjen za prošlu školsku godinu i stalno

se povećava interes učenika i roditelja za ovaj program.

* Projekt školska oprema –Ukupna planirana vrijednost školske opreme za 2020. godinu iznosi 115.000kn. (računala i računalna oprema 23.000, namještaj 62.000 , knjige za školsku knjižnicu 25.000 te ostala oprema za učionice 5.000 kn) .

Cilj projekta je poboljšanje uvjeta rada u postojećim objektima OŠ Marina Držića.

* Projekt sufinanciranje školskih športskih klubova – planirana su sredstva od 30.000,00 kuna za sufinanciranje isplata ugovora o djelu trenerima ŠŠK Vidra ( razlika između mjesečno prikupljenih i potrebnih sredstava za isplatu ugovora ( 5 trenera).
* Projekt – Školski list „Vidra“- financijski plan je kn 10.000,00 za grafičke i tiskarske usluge a cilj je stvaranje školskog lista koji bi izlazio jednom godišnje te razvijanje interesa za žurnalistiku.
* Projekt –Reading is fun –odobreno je 4.000 kn za kupnju različitih naslova na engleskom jeziku kako bi se potaknulo učenike na čitanje. Neposredni korisnici su učenici 5-8 razreda.
* Projekt asistenti u nastavi –Sredstva su planirana u iznosu od 243.600 kn a odnose se na plaće, naknade i druge troškove 6 asistenata.

Pokazatelj uspješnosti: Podizanje kvalitete školovanja učenika s posebnim odgojno

obrazovnim potrebama u sustavu redovnog osnovnog školovanja, kvalitetniji oblik

podrške učenicima s teškoćama u razvoju pri integraciji u redovni sustav obra

zovanja. Pomoćnik u nastavi tijekom nastavnog procesa pruža potporu učeniku s

TUR, profesoru i razrednom odjelu u cjelini.

* Shema školskog voća – kn 23.000 – neposredni korisnici su svi učenici škole. U školskoj godini 2019/2020. Hrvatska nastavlja s provedbom školske sheme-besplatnih obroka voća a očekivani rezultati projekta su povećanje unosa svježeg voća kod školske djece.

Pokazatelji uspješnosti su: redovita isporuka voća, podjela učenicima istog dana, bri

ga učitelja i ostalog osoblja oko provedbe programa Školske sheme.

* Ostali projekti u osnovnom školstvu – planirani su u iznosu 7.000 kn. ( maškare i Libertas).
* Projekt Meteo kutak OŠ Marina Držića – odobrena su sredstva u iznosu od kn 11.500 za izgradnju jednostavne metereološke kućice koja bi mjerila osnovne metereološke parametre ( temperaturu, tlak i vlažnost zraka, količinu oborina i sl.). Kod učenika bi se razvila potreba za boravkom na otvorenom i razvijala bi se svijest o klimatskim promjenama i koliko oni sami mogu utjecati na iste.
* Projekt Mali knjigoljupci – dodijeljena su sredstva od 5.000 kuna za kupnju nelektirnih naslova. Cilj projekta je razvoj čitalačkih vještina koji je ključan za razvoj svih drugih pismenosti.
* Projekt Držićevi đardini – odobreno je 3.000 kn za kupnju sadnica za uređenje školskog okoliša i poboljšanje postojećeg vrta. Očekivani rezultati su razvijanje radnih navika, motoričkih i socijalnih vještina te poboljšanje ekološkog i estetskog odgoja.
* Projekt Igramo se i upoznajemo hrvatsku baštinu – odobreno je 8.000 kn
* Projekt Dramska skupina – odobreno 10.250 kn a cilj je stvaranje učeničke dramske skupine, poticanje dramskog izraza kod učenika te zanimanja za kazališnu umjetnost i stvaralaštvo.
* Projekt BOK (bio-okoliš-kultura) – odobreno je 10.000 kn. Projekt za cilj ima promociju i očuvanje gastronomskih tradicija našeg kraja s naglaskom na opasnosti njihovog nestajanja u samo nekoliko generacija.

Sredstva Školi će se doznačavati prema zahtjevima i pravdanjima troškova po mjesecima i projektima u 2020. godini

Vlastiti prihodi za 2020. godinu planirani su u iznosu od 38.200 kuna a bit će ostvareni davanjem u zakup školske dvorane . Sredstva se planiraju utrošiti za investicijsko i tekuće održavanje te kupnju namještaja.

Prihodi za posebne namjene:

– prihodi od školske kuhinje su planirani u iznosu od 345.000 kuna. U prehranu su

uključeni učenici prvog i drugog razreda na dragovoljnoj osnovi i uz pismenu suglasnost

roditelja. Cijena usluge produženog boravka po učeniku iznosi 25,00

kuna dnevno.

- uplate za sufinanciranje isplate ugovora o djelu 5 trenera ŠŠK Vidra (članarine od učeni

ka) planirane su u iznosu od 35.000,00 kn.

Prihodi od nefinancijske imovine iznose 1.200 kn. a planiraju se utrošiti za tekuće održavanje a prihodi od donacija planirani su u iznosu od 4.000 te će se utrošiti za potrebe djece s poteškoćama u razvoju.

Prihodi za županijska natjecanja planirana su od 10.000 kn a utrošit će se za troškove organiziranja županijskih natjecanja iz povijesti, a planirani ostali prihodi od kn 10.000 kn a utrošit će se za nabavu ostalog materijala za potrebe redovnog poslovanja..

Rashodi i izdaci planiraju se i usvajaju za 2020. godinu na razini treće skupine računskog plana, a za 2019. i 2020. na razini skupine – druga razina računskog plana. Prema Zakonu o proračunu obveza je proračunskih korisnika donijeti financijski plan najkasnije do kraja godine za sljedeće tri godine.

Iz svega gore navedenog proizlazi da ukupan plan rashoda Škole za 2020. godinu iznosi 12.570.400. Procjena za 2021. godinu je 12.570.400 kuna, a za 2022. godinu 12.570.400 kn.

Financijski plan OŠ Marina Držića za razdoblje 2020-2022. godine sastoji se od:

* Procjene prihoda i primitaka za 2020.-2022.
* Plana rashoda i izdataka za 2020.- 2022.
* Obrazloženja financijskog plana za 2020. godinu.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Jedna od glavnih pokazatelja uspješnosti provođenja programa rezultati su koje učenici postižu na natjecanjima znanja, susretima i smotrama. 67% učenika je prošlo s odličnim uspjehom, 27% s vrlo dobrim i 6% s dobrim uspjehom.

Velik broj učenika po završetku osnovnog obrazovanja u našoj školi upisuje željene srednje škole te su mnogi od njih danas visokoobrazovani stručnjaci u različitim područjima što ukazuje na kvalitetan rad naših zaposlenika.

Izražena je velika uključenost učenika u izvannastavne sportske i kulturne sadržaje koje organizira lokalna zajednica u suradnji sa školom: Društvo naša djeca Dubrovnik, Forum mladih, rukometni klub, judo, VK Jug i još mnogo drugih. Time se razvija svijest o pripadnosti i njeguju kulturni običaji lokalne sredine. Stalnim ulaganjima u kupnju nove i zamjenu dotrajale informatičke opreme, nastava postaje dinamičnija i kreativnija što se očituje u ranom razvoju učeničkih vještina u korištenju suvremenih tehnologija i velikom zainteresiranošću za izbornu nastavu informatike.

Ravnateljica:

Zrinka Capor